CELEX: 32018R1482
Language: ro
Date: 2018-10-04 00:00:00
Title: Regulamentul (UE) 2018/1482 al Comisiei din 4 octombrie 2018 de modificare a anexei I la Regulamentul (CE) nr. 1334/2008 al Parlamentului European și al Consiliului în ceea ce privește cafeina și teobromina (Text cu relevanță pentru SEE.)

5.10.2018   
               
               
                  RO
               
               
                  Jurnalul Oficial al Uniunii Europene
               
               
                  L 251/19
               
            
         REGULAMENTUL (UE) 2018/1482 AL COMISIEI
         din 4 octombrie 2018
         de modificare a anexei I la Regulamentul (CE) nr. 1334/2008 al Parlamentului European și al Consiliului în ceea ce privește cafeina și teobromina
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1334/2008 al Parlamentului European și al Consiliului din 16 decembrie 2008 privind aromele și anumite ingrediente alimentare cu proprietăți aromatizante destinate utilizării în și pe produsele alimentare și de modificare a Regulamentului (CEE) nr. 1601/91 al Consiliului, a Regulamentelor (CE) nr. 2232/96 și (CE) nr. 110/2008 și a Directivei 2000/13/CE (1), în special articolul 11 alineatul (3),
         având în vedere Regulamentul (CE) nr. 1331/2008 al Parlamentului European și al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare și aromele alimentare (2), în special articolul 7 alineatul (5),
         întrucât:
         
                     (1)
                  
                  
                     Anexa I la Regulamentul (CE) nr. 1334/2008 conține o listă a Uniunii de arome și materii prime aprobate destinate utilizării în și pe produsele alimentare și condițiile de utilizare a acestora.
                  
               
                     (2)
                  
                  
                     Prin Regulamentul de punere în aplicare (UE) nr. 872/2012 al Comisiei (3), a fost adoptată lista cu substanțe aromatizante care a fost introdusă în partea A din anexa I la Regulamentul (CE) nr. 1334/2008.
                  
               
                     (3)
                  
                  
                     Această listă poate fi actualizată în conformitate cu procedura comună la care se face referire la articolul 3 alineatul (1) din Regulamentul (CE) nr. 1331/2008, fie la inițiativa Comisiei, fie în urma unei cereri depuse de un stat membru sau de o parte interesată.
                  
               
                     (4)
                  
                  
                     Partea A a listei Uniunii conține atât substanțe aromatizante evaluate, care nu sunt însoțite de note de subsol, cât și substanțe aromatizante în curs de evaluare, identificate prin note de subsol numerotate de la 1 la 4.
                  
               
                     (5)
                  
                  
                     Substanțele cafeină [nr. FL 16.016] și teobromină [nr. FL 16.032] au fost enumerate la nota de subsol 1, potrivit căreia evaluarea substanțelor respective trebuie să fie finalizată de Autoritatea Europeană pentru Siguranța Alimentară (denumită în continuare „autoritatea”).
                  
               
                     (6)
                  
                  
                     La 31 ianuarie 2017, autoritatea a finalizat evaluarea privind siguranța cafeinei [nr. FL 16.016] și a teobrominei [nr. FL 16.032] atunci când sunt utilizate ca substanțe aromatizante (4) și a concluzionat că utilizarea acestora ca substanțe aromatizante nu ridică probleme de siguranță la nivelurile lor estimate de consum în anumite categorii de produse alimentare. Prin urmare, condițiile de utilizare prevăzute deja în lista Uniunii pot fi menținute.
                  
               
                     (7)
                  
                  
                     În consecință, cafeina [nr. FL 16.016] și teobromina [nr. FL 16.032] ar trebui să fie enumerate ca substanțe evaluate în lista Uniunii de substanțe aromatizante, fără trimiterea la o notă de subsol cuprinsă în rubricile lor actuale din lista Uniunii.
                  
               
                     (8)
                  
                  
                     Prin urmare, partea A din anexa I la Regulamentul (CE) nr. 1334/2008 ar trebui modificată în consecință.
                  
               
                     (9)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Partea A din anexa I la Regulamentul (CE) nr. 1334/2008 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 4 octombrie 2018.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 354, 31.12.2008, p. 34.
         
            (2)  JO L 354, 31.12.2008, p. 1.
         
            (3)  Regulamentul de punere în aplicare (UE) nr. 872/2012 al Comisiei din 1 octombrie 2012 de adoptare a listei cu substanțele aromatizante prevăzute în Regulamentul (CE) nr. 2232/96 al Parlamentului European și al Consiliului, de introducere a acesteia în anexa I la Regulamentul (CE) nr. 1334/2008 al Parlamentului European și al Consiliului și de abrogare a Regulamentului (CE) nr. 1565/2000 al Comisiei și a Deciziei 1999/217/CE a Comisiei (JO L 267, 2.10.2012, p. 1).
         
            (4)  EFSA Journal 2017;15(4):4729.
      
      
         
            ANEXĂ
            Anexa I la Regulamentul (CE) nr. 1334/2008 se modifică după cum urmează:
            
                        1.
                     
                     
                        În partea A secțiunea 2, rubrica referitoare la substanța FL 16.016 se înlocuiește cu următorul text:
                        
                                    „16.016
                                 
                                 
                                    Cafeină
                                 
                                 
                                    58-08-2
                                 
                                 
                                     
                                 
                                 
                                    11741
                                 
                                 
                                     
                                 
                                 
                                    Restricții pentru utilizarea ca substanță aromatizantă:
                                    În categoria 1 – maximum 70 mg/kg
                                    În categoria 3 – maximum 70 mg/kg
                                    În categoria 5 – maximum 100 mg/kg
                                    În categoria 14.1 – maximum 150 mg/kg
                                 
                                 
                                     
                                 
                                 
                                    EFSA”
                                 
                              
                  
                        2.
                     
                     
                        În partea A secțiunea 2, rubrica referitoare la substanța FL 16.032 se înlocuiește cu următorul text:
                        
                                    „16.032
                                 
                                 
                                    Teobromină
                                 
                                 
                                    83-67-0
                                 
                                 
                                     
                                 
                                 
                                     
                                 
                                 
                                     
                                 
                                 
                                    Restricții pentru utilizarea ca substanță aromatizantă:
                                    În categoria 1 – maximum 70 mg/kg
                                    În categoria 14.1 – maximum 100 mg/kg
                                 
                                 
                                     
                                 
                                 
                                    EFSA”